Maga a szó szúrcsapolást jelent, azaz tűvel, vagy más eszközzel, folyadékot szívunk le. A véna punkció során pl. vért szívunk le a vénából. A mi esetünkben a pungálás azt jelenti, hogy a subgaleális tasakból, ahová az ideiglenes shunt az agykamrából kivezeti a liquort (agyvizet), leszívjuk egy vékony tűvel, azt ott felgyülemlő liquort. Nagyon fontos ilyenkor betartani a sterilitás szabályait, nehogy elfertőződjön az agyfolyadék, mert az agyhártyagyulladáshoz vezethet.